ચૌધરીનો પુત્ર રઘુ અને જેનબ સારા મિત્રો છે. જેનબનાં સલીમ સાથે લગ્ન થવાનાં છે. સલીમ શાંતિપ્રિય અને અંતર્મુખી છોકરો છે, જે જેનબને ખૂબ પ્રેમ કરે છે. રઘુને પણ જેનબ સાથે પ્રેમ છે, પરંતુ તે પોતાની સૌથી સારી મિત્રને પોતાની ભાવનાઓ ક્યારેય જણાવતો નથી. સલીમના પિતરાઈ ભાઈ મુસ્તકીમને જેનબની એક હિન્દુ યુવક સાથેની મિત્રતા બિલકુલ ગમતી નથી. તે બંનેના ઈરાદાઓ પર સવાલ ઉઠાવે છે અને સલીમના મનમાં શંકાનાં બીજ રોપે છે. મુસ્તકીમ ધર્માંધ છે, તેને ભડકાવવો અત્યંત સરળ છે. તે રાજકીય દુશ્મનીનો શિકાર બને છે. તેને ભડકાવવામાં અાવતાં તે રઘુની હત્યા કરે છે અને એવું દર્શાવે છે કે તેણે જેનબને ધર્માંતરણમાંથી બચાવી લીધી. સ્થિતિ સાંપ્રદાયિક બને છે અને ચૌધરીના પુત્રનો મામલો ઓમ ઉઠાવે છે અને તેને બે ધર્મની વચ્ચે લડાઈનું રૂપ અાપે છે. •